โดยส่วนตัวแล้วไปทานที่ร้านแบล๊กแคนยอนที่สาขารามอินทราค่อนข้างบ่อย เนื่องจากไม่ไกลจากที่ทำงาน มีอาหารจานเดียวและกาแฟบริการพร้อมเสร็จ แต่ติดที่รสชาติของอาหารและกาแฟแต่ละสาขาไม่คงที่และไม่แน่นอน หวานไปนิด จืดไปหน่อย แต่โดยรวมก็ถือว่ารสชาติใช้ได้ บรรยากาศคันทรี่สบายๆค่ะ ที่สั่งก็มี สเต็กหมูน้ำจิ้มแจ่ว(169 บาท) เป็นเมนูแนนำของร้าน จานนี้อร่อยดีค่ะแต่ต้องใช้เวลารอนานเป็นพิเศษ หมูจิ้มแจ่วทานคู่กับเส้นสปาเกตตี้ก็อร่อยไปอีกแบบ ผัดไทเกี้ยวกรอบกุ้งสด(90 บาท) ที่นี้ขึ้นชื่อเรื่องผัดไทแชมปโลกค่ะ เปลี่ยนมาเป็นแบบเกี้ยวกรอบก็อร่อยไปอีกแบบ ซีซาร์สลัดกับน้ำสลัดซิลลี่ไลม์ (95 บาท) ข้าวผัดอเมริกัน (120บาท) ก๋วยเตี๋ยวคั่วไก่ (95 บาท) และกาแฟไอซ์เฮเซลนัทแฟลปเป้ (95 บาท) ถ้าทุกสาขารักษามาตรฐานรสชาติได้เหมือนกันทุกสาขา  จะให้ไปเลยห้าดาวเต็มค่ะ